CELEX: 32013D0716
Language: da
Date: 2013-12-04 00:00:00
Title: 2013/716/EU: Kommissionens gennemførelsesafgørelse af 4. december 2013 om ændring af gennemførelsesafgørelse 2011/861/EU om midlertidig undtagelse fra oprindelsesreglerne i bilag II til Rådets forordning (EF) nr. 1528/2007 for at tage hensyn til Kenyas særlige situation vedrørende tunfilet (meddelt under nummer C(2013) 8537)

6.12.2013   
            
            
               DA
            
            
               Den Europæiske Unions Tidende
            
            
               L 326/45
            
         KOMMISSIONENS GENNEMFØRELSESAFGØRELSE
   af 4. december 2013
   om ændring af gennemførelsesafgørelse 2011/861/EU om midlertidig undtagelse fra oprindelsesreglerne i bilag II til Rådets forordning (EF) nr. 1528/2007 for at tage hensyn til Kenyas særlige situation vedrørende tunfilet
   (meddelt under nummer C(2013) 8537)
   (2013/716/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1528/2007 af 20. december 2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler (1), særlig artikel 36, stk. 4, i bilag II dertil, og
   ud fra følgende betragtninger:
   
               (1)
            
            
               Den 19. december 2011 vedtog Kommissionen gennemførelsesafgørelse 2011/861/EU (2) om midlertidig undtagelse fra oprindelsesreglerne i bilag II til forordning (EF) nr. 1528/2007 for at tage hensyn til Kenyas særlige situation vedrørende tunfilet. Ved Kommissionens afgørelse 2012/208/EU (3) blev der vedtaget en videreførelse af den midlertidige undtagelse indtil den 31. december 2013.
            
         
               (2)
            
            
               Den 22. juli 2013 anmodede Kenya i overensstemmelse med artikel 36 i bilag II til forordning (EF) nr. 1528/2007 om en yderligere videreførelse af den pågældende undtagelse fra oprindelsesreglerne i nævnte bilag for 2 000 ton tunfilet for perioden fra den 1. januar 2014 til den 31. december 2014. Den 3. oktober 2013 fremlagde Kenya yderligere oplysninger sammen med en revideret anmodning vedrørende 1 500 ton tunfilet for perioden fra den 1. januar 2014 til den 30. september 2014.
            
         
               (3)
            
            
               Ifølge de oplysninger, Kenya fremlagde, er forsyningerne af tun stadig usædvanligt små sammenholdt med de normale sæsonbestemte udsving, og på grund af pirateri ønsker fartøjsejerne ikke at risikere at levere rå tunfisk. Derfor kan Kenya stadig ikke overholde de oprindelsesregler, der blev fastsat i bilag II til forordning (EF) nr. 1528/2007, efter at undtagelsen udløber den 31. december 2013.
            
         
               (4)
            
            
               Idet Kenyas situation vedrørende tunfilet stadig ikke er forbedret tilstrækkeligt, er en videreførelse af undtagelsen berettiget. Der bør vedtages en videreførelse til den 30. september 2014.
            
         
               (5)
            
            
               Gennemførelsesafgørelse 2011/861/EU bør derfor ændres.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Toldkodeksudvalget —
            
         VEDTAGET DENNE AFGØRELSE:
   Artikel 1
   I gennemførelsesafgørelse 2011/861/EU foretages følgende ændringer:
   
               1)
            
            
               Artikel 2 affattes således:
               »Artikel 2
               Undtagelsen i artikel 1 gælder for de i bilaget anførte produkter og mængder, der angives til fri omsætning i EU fra Kenya i perioden 1. januar 2011 til datoen for den midlertidige anvendelse af den økonomiske partnerskabsaftale mellem Det Østafrikanske Fællesskab på den ene side og Den Europæiske Union og dens medlemsstater på den anden side, dog senest 30. september 2014.«
            
         
               2)
            
            
               Artikel 6 affattes således:
               »Artikel 6
               Denne afgørelse anvendes fra den 1. januar 2011 til den 30. september 2014.«
            
         
               3)
            
            
               Bilaget erstattes af teksten i bilaget til denne afgørelse.
            
         Artikel 2
   Denne afgørelse anvendes fra den 1. januar 2014.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 4. december 2013.
      
         
            På Kommissionens vegne
         
         Algirdas ŠEMETA
         
            Medlem af Kommissionen
         
      
   
   
      (1)  EUT L 348 af 31.12.2007, s. 1.
   
      (2)  Kommissionens gennemførelsesafgørelse 2011/861/EU af 19. december 2011 om midlertidig undtagelse fra oprindelsesreglerne i bilag II til Rådets forordning (EF) nr. 1528/2007 for at tage hensyn til Kenyas særlige situation vedrørende tunfilet (EUT L 338 af 21.12.2012, s. 61).
   
      (3)  Kommissionens gennemførelsesafgørelse 2012/208/EU af 20. april 2012 om ændring af gennemførelsesafgørelse 2011/861/EU om midlertidig undtagelse fra oprindelsesreglerne i bilag II til Rådets forordning (EF) nr. 1528/2007 for at tage hensyn til Kenyas særlige situation vedrørende tunfilet (EUT L 110 af 24.4.2012, s. 39).
   
      BILAG
      
         
            »BILAG
            
                        Løbenummer
                     
                     
                        KN-kode
                     
                     
                        Varebeskrivelse
                     
                     
                        Perioder
                     
                     
                        Mængde
                        (i ton)
                     
                  
                        09.1667
                     
                     
                        1604 14 16
                     
                     
                        Tunfilet
                     
                     
                        1.1.2011 til 31.12.2011
                     
                     
                        2 000
                     
                  
                        1.1.2012 til 31.12.2012
                     
                     
                        2 000
                     
                  
                        1.1.2013 til 31.12.2013
                     
                     
                        2 000
                     
                  
                        1.1.2014 til 30.9.2014
                     
                     
                        1 500«